ΓΡΑΠΤΗ ΕΡΩΤΗΣΗ E-2700/99

υποβολή: Alexander de Roo (Verts/ALE), Torben Lund (PSE) και Cristina Garca-Orcoyen Tormo (PPE-DE) προς την Επιτροπή

(12 Ιανουαρίου 2000)

Θέμα: Αναθεώρηση της οδηγίας 94/62/ΕΚ για τις συσκευασίες και τα απορρίμματα συσκευασίας

Το άρθρο 6(3)(β) της οδηγίας 94/62/ΕΚ(1), η οποία εγκρίθηκε το 1994 μετά από μακρές διαπραγματεύσεις, έχει ως εξής:

Όχι αργότερα από έξι μήνες πριν το τέλος της πρώτης πενταετούς φάσης που αναφέρεται στην παράγραφο 1 στοιχείο α), το Συμβούλιο, αποφασίζοντας με ειδική πλειοψηφία βάσει προτάσεως της Επιτροπής, καθορίζει ποσοτικούς στόχους για τη δεύτερη πενταετή φάση που αναφέρεται στην παράγραφο 1 στοιχείο γ). Η διαδικασία αυτή επαναλαμβάνεται αργότερα κάθε πέντε έτη.

Το άρθρο 6(1)(γ) έχει ως εξής:

όχι αργότερα από δέκα έτη από την ημερομηνία θέσης σε εφαρμογή της παρούσας οδηγίας στο εθνικό δίκαιο, ένα ποσοστό των απορριμμάτων συσκευασίας πρέπει να ανακτάται και να ανακυκλώνεται. Το ποσοστό αυτό καθορίζεται από το Συμβούλιο σύμφωνα με την παράγραφο 3 στοιχείο β) με σκοπό την ουσιαστική αύξηση των ποσοτικών στόχων που αναφέρονται στα στοιχεία α) και β).

Δεδομένης αυτής της σαφούς δέσμευσης του Συμβουλίου και του Κοινοβουλίου για σημαντική αύξηση των στόχων σε μια πρόταση που θα δημοσιευθεί έως το τέλος του 1999 ή στις αρχές του 2000, πότε θαποβάλει η Επιτροπή στο ΕΚ και το Συμβούλιο την πρότασή της για αναθεώρηση της οδηγίας;

Και σ' ό,τι αφορά του στόχους ειδικότερα, θα συμπεριλάβει η Επιτροπή κοινό στόχο για την ανακύκλωση και την επαναχρησιμοποίηση;

(1) ΕΕ L 365 της 31.12.1994, σελ. 10.

Απάντηση της κας Wallstrm εξ ονόματος της Επιτροπής

(16 Μαρτίου 2000)

Ηποχρέωση ουσιαστικής αναθεώρησης των στόχων ανάκτησης και ανακύκλωσης προβλέπεται στο άρθρο 6 παράγραφος 3 στοιχείο β) και στο άρθρο 6 παράγραφος 1 στοιχείο γ) της οδηγίας 94/62/ΕΚ του Ευρωπαϊκού Κοινοβουλίου και του Συμβουλίου της 20ής Δεκεμβρίου 1994 για τις συσκευασίες και τα απόβλητα συσκευασιών. Ο συμβιβασμός που επιτεύχθηκε από το Ευρωπαϊκό Κοινοβούλιο και το Συμβούλιο, μετά από μακρές συζητήσεις στην επιτροπή διακανονισμού, συνίσταται σε μια πρώτη σειρά ποσοτικά εκφρασμένων στόχων ανάκτησης και ανακύκλωσης που πρέπει να επιτευχθούν έως τα μέσα του 2001 και σε μια δέσμευση του κοινοτικού νομοθέτη να αυξήσει σημαντικά τους στόχους αυτούς κατά το δεύτερο στάδιο το οποίο πρέπει να ολοκληρωθεί έως τα μέσα του 2006.

Στην αλυσίδα συσκευασίας παίρνουν μέρος πολύς κόσμος και οργανώσεις, μεταξύ των οποίων είναι οι οικονομικοί παράγοντες, οι καταναλωτές, οι περιβαλλοντικές οργανώσεις και αρχές. Όλοι αυτοί έχουν διαφορετικά συμφέροντα, πράγμα που καθιστά αναγκαίο να δημιουργηθεί ένα πλαίσιο διαλόγου έτσι ώστε να εξασφαλισθεί ισόρροπη προσέγγιση. Η διαδικασία αυτή επιτρέπει στην Επιτροπή να αξιολογεί ορθά την κατάσταση και να βρίσκει εφικτές λύσεις για αποτελεσματικότερη εφαρμογή της οδηγίας. Οι επιλογές πουποβλήθηκαν και συζητήθηκαν με τα ενδιαφερόμενα μέρη και τα κράτη μέλη είναι αρκετές αλλά τα μέτρα που θα προταθούν τελικά από την Επιτροπή είναι ακόμηπό εξέταση από τις αρμόδιεςπηρεσίες.

Η διαδικασία αναθεώρησης διαρκεί περισσότερο από όσο είχε προβλεφθεί αρχικά. Ωστόσο, η Επιτροπή προτίθεται ναποβάλει επίσημη πρόταση αναθεώρησης της οδηγίας στο Συμβούλιο και το Ευρωπαϊκό Κοινοβούλιο έτσι τα εν λόγω όργανα να λάβουν μέτρα σε εύθετο χρόνο.